লংকাবাংলার পরিচালনা পরিষদ গতবছর রাইট প্রস্তাবের মাধ্যমে ১:২ হারে অর্থৎ বিদ্যমান ২টি শেয়ারের বিপরীতে ১টি হিসেবে ১৩ কোটি ৮৩ লাখ ৬৯ হাজার ৯৭৫টি শেয়ার ইস্যু করার সিদ্ধান্ত নিয়েছিল। কিন্তু রাইট শেয়ার ইস্যুর এ প্রস্তাব এখন পর্যন্ত নিয়ন্ত্রক সংস্থার অনুমোদন পায়নি। এর মধ্যে কোম্পানিটি ৩১ ডিসেম্বর, ২০১৬ তারিখে সমাপ্ত হিসাববছরের জন্য ১৫ শতাংশ বোনাস লভ্যাংশ ঘোষণা করেছে। এতে কোম্পানির মূল শেয়ারের সংখ্যা বেড়ে গেছে। তাই অনুপাত ঠিক রাখতে রাইটে শেয়ার সংখ্যা বাড়াতে হচ্ছে। কোম্পানিটি এখন ১৫ কোটি ৯১ লাখ ২৫ হাজার ৪৭০টি শেয়ার ইস্যু করবে। তবে শেয়ারের ইস্যু মূল্য আগের মতোই ১০ টাকা থাকছে।